Cea mai mare grădiniță din Târgu Jiu va fi dotată cu echipamente informatice noi. Potrivit reprezentanților Primăriei Târgu Jiu, Grădinița cu Program Prelungit "Vis de Copil" va beneficia de dotarea cu echipamente digitale, mobilier și materiale didactice. Bugetul este de peste 250.000 de lei. Echipamentele vor trebui să fie livrate până la finalul acestui an școlar.
Vor fi dotate cu display-uri interactive toate sălile de clasă pentru preșcolari. Cadrele didactice vor avea la dispoziție un total de 6 laptopuri. Vor fi achiziționate două sisteme all-in-one complexe și șase sisteme de sunet. Vor fi achiziționate 10 imprimante multifuncționale, camere pentru videoconferințe, scanere portabile, miscroscoape digitale. Echipamente similare vor fi achiziționate și pentru cabinetele de consiliere psihopedagogică.